'मुल्तान के सुल्तान' बने 'करोड़पति', भांगड़ा कर मनाया जश्न
भारतीय क्रिकेट के विस्फोटक सलामी बल्लेबाजों में से एक वीरेंद्र सहवाग जब 22 गज के पिच पर बल्ला थामे आते थे, तो गेंदबाजों की धड़कनें रुक जाती थीं. हालांकि विस्फोटक वीरू ने क्रिकेट से तो अब संन्यास ले लिया है. मगर सहवाग अब सोशल मीडिया पर छाए हुए हैं और रोज नए कीर्तिमान बना रहे हैं. क्रिकेट को अलविदा कहने के बाद भी सहवाग की लोकप्रियता में अभी भी कोई कमी नहीं आई है.
क्रिकेट की पिच पर दमदार शॉट्स लगाने वाले सहवाग अब ट्विटर पर मजेदार ट्वीट कर यूजर्स का दिल जीत रहे हैं. वीरू के ट्विटर पर अब 1 करोड़ फॉलोअर हो गए हैं. ट्विटर पर 1 करोड़ फॉलोअर्स होने के बाद सहवाग बेहद खुश हैं. फॉलोअर्स के करोड़पति बनने के बाद सहवाग ने कुछ अलग ही अंदाज में अपना जश्न मनाया.
Thank you to all 1 crore of you for making me #TwitterCrorepati .10 million thanks to all you wonderful people. Love . pic.twitter.com/fOkXtznsgK— Virender Sehwag (@virendersehwag) May 23, 2017
सहवाग ने ट्विटर पर 1 करोड़ फॉलोअर्स पूरे होने पर ट्वीट कर लिखा, "मुझे ट्विटर पर करोड़पति बनाने का शुक्रिया." ट्विटर पर मुल्तान के सुल्तान बहुत ही एक्टिव रहते हैं. सहवाग अपने ट्वीट्स से हमेशा अपने फैंस का मनोरंजन करते रहते हैं.
awa_Deva awa_Deva awa_Deva eng_Latn awa_Deva